KarHleight a skrátenie krvácania
Dobrý deň,ja by som sa chcela spýtať na antikoncepciu Karhleight. Užívam ju kvôli nepravidelnému menštruačnému cyklu. Začala som pred tromi dňami, ako mi začala menštruácia žltou tabletkou a po jednom dni sa mi menštruácia zastavila. Mám pokračovať alebo ako ďalej postupovať? Ďakujem za odpoveď
Dobrý deň.
Ďakujeme za Vašu otázku.
Poruchy menštruačného cyklu patria medzi vedľajšie účinky antikoncepcie KarHleight. Po začiatku užívania antikoncepcie sa môže menštruácia zastaviť alebo byť skrátená, pretože hormóny regulujú cyklus a môžu spôsobiť, že krvácanie bude slabšie alebo úplne zastavené. O výskyte akýchkoľvek vedľajších účinkov je taktiež potrebné upovedomiť predpisujúceho lekára. Samovoľné ukončenie užívania však neodporúčam. Vhodnejšie je pokračovať v užívaní podľa odporúčaní lekára.
Prajem pekný zvyšok dňa.
S pozdravom
Mgr. Barbora Bičanovská